Muna magance matsalolin da suke iyakokin kasa, Inji Osinbajo ▷ NAIJ.COM
Muna magance matsalolin da suke iyakokin kasa, Inji Osinbajo
- Osinbajo ya ce gwamnatin tarayya na kokari matuka wurin toshe kafofin barna a bakin iyakoki
- Ya ce gwamnatin Buhari tana da kudirin farfado da kuma bunkasa masana'antu a kasan nan
Mataimakin Shuganan Kasa Farfesa Yemi Osinbajo ya jaddada kokarin da Gwamnatin Tarayya ke yi don magance shigo da gurbatattun kaya da shigo da kaya ta barauniyar hanya a iyakokin kasa.
Ya bayyana hakan ne a ranar Alhamis yayin tarban wakilan Kungiyar Masana'antu Kasa Najeriya (MAN) a fadar shuganan kasa.
An samu ta hannun babban mai ba Osinbajo shawara kan harkan labarai mai suna Laolu Akande, Osinbajo ya ce akwai bukatan a tsananta dokoki a bakin iyakoki don bunkasa kayan da aka sana'anta a cikin gida Najeriya.
KU KARANTA KUMA: Dalibi ya kwankwadi madarar fiya-fiya domin nuna kin amincewar sa da faduwa jarrabawa
Osinbajo ya ce an zuba isassun jam'an tsaro a iyakokin kuma za'a hada gwiwa da gwamnatin makotan kasashe don karin tsaro. Bisa roko daga kungiyar, Osinbajo ya ce gwamnati zata rika sayen kayakin da aka sana'anta a Najeriya.
Osinbajo ya ce gwamnatin Buhari tana bada muhimmanci wurin farfado da masana'antu da kasuwanci. Shi kuwa shugaban kungiyar mai suna Dakta Frank Udemba cewa ya yi hakan zai samar wa 'yan Najeriya aikin yi.
Hausa News Hana Fasakwabri Gwamnatin Tarayya Mataimakin Shugaban Kasa Osibanjo
Obasanjo Peter Okoye Richest man in Africa 2017 Operation crocodile smile WAEC 2017 result